Kauno taikomosios dailės mokyklos Alytaus filialas

Menų ir dizaino mokymo centras, Alytuje, anksčiau: 2018 - 2025 m. Kauno taikomosios dailės mokyklos Alytaus filialas, 1991 - 2018 m. Alytaus dailiųjų amatų mokykla (Alytaus DAM) – valstybinė profesinio rengimo institucija, veikianti Alytuje, S. Dariaus ir S. Girėno g. 27, teikianti pirminį ir tęstinį profesinį mokymą dėstomąja lietuvių kalba. Įstaigos teisinė forma – biudžetinė įstaiga, kodas – 190973322 (buvęs – 191666397). Alytaus DAM yra vienintelė profesinio mokymo įstaiga Lietuvoje, rengianti tradicinių amatų specialistus. Mokykloje mokosi gabūs dailei mokiniai, kurie susipažįsta su daile, technologijomis, įgyja žinių, reikalingų tolimesnėms studijoms. Mokosi per 160 mokinių, dirba 21 profesijos mokytojas (kiti specialistai – 5). Mokykla veikia nuo 1991 m. Įsikūrusi 1923 m. statytame pastate, kurio bendras patalpų plotas 1299 m². Yra bendrojo ugdymo mokomųjų dalykų kabinetai bei mokomosios dirbtuvės, konferencijų ir aktų salės, biblioteka su skaitykla. 2018 m. rugsėjo 1 d. mokykla reorganizuota į Kauno taikomosios dailės mokyklos Alytaus filialą. 2025 m. rugsėjo 15 d. mokykla buvo restruktūrizuota ir pakeitė pavadinimą į Menų ir dizaino mokymo centras. Profesijos Dailiųjų amatų mokykloje mokslai trunka dvejus ir trejus metus. Mokiniai siekiantys vidurinio išsilavinimo mokosi trejus metus, tokį išsilavinimą jau turintys – dvejus. Siūlomos profesinio mokymo programos: dailiųjų tekstilės dirbinių gamintojo dailiųjų keramikos dirbinių gamintojo dailiųjų medžio dirbinių gamintojo dailiųjų dirbinių pynėjo dailiųjų metalo dirbinių gamintojo interjero apipavidalintojo fotografo Mokykloje organizuojamas profesinis mokymas ir specialiųjų ugdymosi poreikių mokiniams pagal 3 profesinio mokymo programas. Mokymo programos mokymosi trukmė – 3 metai. Amato gali mokytis ir suaugusieji. Jiems yra organizuojami trisdešimties valandų keramikos, pynimo iš vytelių, juvelyrikos, tapybos ant indų kursai. Direktoriai Laima Šiušienė Arvydas Švirmickas Daina Rožnienė Nuorodos Sąrašas:Lietuvos profesinio mokymo įstaigos Oficiali svetainė Informacija apie mokyklą (aikos.smm.lt)